A Bizottság 517/1999/EK rendelete

(1999. március 9.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2261/98/EK rendelettel [1] módosított, a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelet mellékletében szereplő táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni;

mivel indokolt, hogy a tagállamok vámhatóságai által a Kombinált Nómenklatúrába tartozó árucikkek besorolása tekintetében közzétett és az e rendelettel meghatározott jogoknak meg nem felelő kötelező érvényű tarifális felvilágosításra a legutóbb a 82/97/EK európai parlamenti és tanácsi rendelettel [3] módosított, a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet [4] 12. cikke (6) bekezdésének rendelkezései értelmében a jogosultak még három hónapig hivatkozhassanak;

mivel az e rendeletben előírt intézkedések összhangban vannak a Vámkódex Bizottság vám- és statisztikai nómenklatúrával foglalkozó részlegének véleményével,

ELFOGADTA EZT A RENDELETET:

1. cikk

A mellékletben szereplő táblázat 1. oszlopában megnevezett áruk Kombinált Nómenklatúrán belüli besorolása ezentúl az említett táblázat 2. oszlopában feltüntetett megfelelő KN-kódok szerint történik.

2. cikk

A tagállamok vámhatóságai által közzétett és az e rendelettel meghatározott jogoknak meg nem felelő kötelező érvényű tarifális felvilágosításokra a 2913/92/EGK rendelet 12. cikke (6) bekezdésének rendelkezései értelmében még három hónapig lehet hivatkozni.

3. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1999. március 9-én.

a Bizottság részéről

Mario Monti

a Bizottság tagja

[1] HL L 292., 1998.10.30., 1. o.

[2] HL L 256., 1987.9.7., 1. o.

[3] HL L 17., 1997.1.21., 1. o.

[4] HL L 302., 1992.10.19., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

1.Az alábbi feladatokra alkalmas többfunkciós berendezés:faxolás,vonalas telefonálás,üzenetrögzítés,szkennelés (lapolvasás),nyomtatás,fénymásolás.A berendezés önállóan (faxküldő és -fogadó berendezésként, valamint másolóként) vagy számítógéphez csatlakoztatva (nyomtatóként, szkennerként és telefaxként) működik.A berendezés iratmásoló funkciója (négy lap percenként) önálló üzemmódban érhető el.Lásd az A. képet | 85172100 | A besorolást a Kombinált Nómenklatúra 1. és 6. általános értelmezési szabályának rendelkezései, a XVI. áruosztályhoz fűzött 3. megjegyzés, a 84. árucsoport 5. E) megjegyzése, valamint a 8517, a 851721 és a 85172100 KN-kód megfogalmazása határozza meg. A berendezés elsődleges funkciója a faxolás. |

2.Az alábbi feladatokra alkalmas többfunkciós berendezés (úgynevezett "digitális fénymásoló"):szkennelés (lapolvasás),nyomtatás,faxolás,fénymásolás (közvetett működésű).A több lapadagoló tálcával rendelkező berendezés percenként 30 A4-es oldal másolására képes.A berendezés önállóan (másolóként, nyomtatóként és telefaxként) vagy számítógéphez csatlakoztatva, illetve számítógépes hálózatba kötve (nyomtatóként, szkennerként telefaxként és másolóként) működik.Lásd a B. képet | 90091200 | A besorolást a Kombinált Nómenklatúra 1. és 6. általános értelmezési szabályának rendelkezései, a 84. árucsoporthoz fűzött 5. E) megjegyzés, valamint a 9009, a 900912 és a 90091200 KN-kód megfogalmazása határozza meg. A berendezés több funkcióval rendelkezik, amelyek egyike sem tekinthető azonban meghatározónak a termék alapvető jellege szempontjából. |

+++++ TIFF +++++

+++++ TIFF +++++

A. képB. kép |

[1] A képek kizárólag szemléltető jellegűek.

--------------------------------------------------